**Tervetuloa torille!**

15.4.2024

Haaveiletko torimyynnistä? Haluaisitko lisätietoja torimyyntipaikoista? Tässä torioppaassa kerromme lisää Helsingin torien kaupallisesta toiminnasta. Helsingin Kaupunkitilat hallinnoi seitsemää kaupallista toria. Jokaisella torilla on oma luonteensa ja myyntitoiminta pohjautuu torin profiiliin.

# Myyntiluvat

**Päivämyyntilupa:**

Helsingin kaupallisten torien myyntilupahakemukset ovat kokeneet merkittävän uudistuksen, mikä tekee toripaikan hakemisesta entistä helpompaa ja joustavampaa.

Päivämyyntilupaa voi hakea neljälle eri kaupalliselle torille: Hakaniementori, Kauppatori, Ylä-Malmintori ja Töölöntori.

Ennen torille saapumista toimijan tulee hakea erillistä myyntilupaa sähköisen lomakkeen kautta. Myyntilupa on voimassa aina kuluvan torikauden ajan (1.3.20xx - 28.2.20xx). Myyntilupaa voi hakea joko yksityishenkilö tai yritys.

Yksityishenkilöt:

* Henkilökohtainen myyntilupa
* Yksityishenkilöille on torilla tarjolla myyntipöytä (2 m), josta yksi metri on varattu per myyjä.
* Tuotteet ovat itse valmistettuja / kerättyjä. Esimerkki tuotekategorioita:
	+ Neulotut ja virkatut tuotteet
	+ Puusta veistetyt tuotteet
	+ Käsityöt esim. keramiikka, korut, koriste- ja käyttöesineet.
	+ Taulut, kortit, taideteokset yms. muut paperituotteet
	+ Itse valmistetut mehut, hillot, säilykkeet tai leivonnaiset
	+ Itse kerätyt / kasvatetut luonnontuotteet
* Ei jälleenmyyntiä

Yritykset:

* Yritystoiminnalle tarkoitettu lupa
* Oma 3 x 3 metrin teltta, valkoisella värityksellä tai autosta myyntipaikka
* Jälleenmyynti sallittu
* Esimerkki tuotekategorioita:
	+ Matkamuistot
	+ Käsityöt
	+ Korut, asusteet, muut tekstiilit
	+ Taide ja keramiikka
	+ Puutyöt
	+ Kasvit, taimet ja kukat (autosta myynti)
	+ Vihannekset, juurekset ja hedelmät (autosta myynti)

**Vuosipaikat:**

Yleisesti vuosipaikat ovat ravintola- ja kahvilatoiminnalle sekä marja- ja vihannesmyyjille. Näistä sopimuksista neuvotellaan aina erikseen, ja niitä on tarjolla toreilla rajoitettu määrä. Vuosisopimukset ovat toistaiseksi voimassa olevalla sopimuksella. Vuosipaikkaa voi hakea erikseen osoitteesta: vuokraus@kaupunkitilat.fi

# Torikaudet ja hinnoittelu

**Torikaudet:**

Uusi torikausi alkaa 1.3. ja kestää seuraavan vuoden helmikuulle. Kesäkausi on huhtikuu – syyskuu ja talvikausi on lokakuu – maaliskuu.

**Toripaikkojen hinnoittelu kesäkaudelle 2024 (huhtikuu - syyskuu):**

**Kauppatori:**

* Yrityspaikka päivämyynti 3 m x 3 m telttapaikka = ma - la 26 € / päivä & sunnuntaisin 31 € / päivä
* Yksityishenkilö 1 metrin pöytäpaikka = ma - la 9,50 / päivä & sunnuntaisin 12,50 € / päivä

**Hakaniemi:**

* Yrityspaikka 3 m x 3 m telttapaikka & autosta myynti = ma - la 26 € / päivä
* Yksityishenkilö 1 metrin pöytäpaikka = ma - la 9,50 / päivä

**Ylä-Malmintori:**

* Yrityspaikka 3 m x 3 m telttapaikka 15 € / päivä
* Päivämyyntilupa = 2 m x 2 m alue = 4 € / päivä

**Töölöntori:**

* Yksityishenkilö 1 metrin pöytäpaikka = ma - la 4 € / päivä

Päivämyyntipaikkojen talvihinnat (Hakaniemi ja Kauppatori) astuvat voimaan 1.10. Yrityksen päiväpaikan hinta talvikaudella on 17,00 € sis. ALV. Yksityishenkilön päiväpaikan hinta on 6,00 € sis. ALV.

# Torien arki

**Halli- ja torivalvojat:**

Valvojien rooli torilla on yleistä valvontaa niin myyntipaikkojen koon, tuotteistuksen kun myyntilupien osalta. He auttavat myös arjen haasteissa ja puuttuvat epäkohtiin, mikäli sellaista ilmenee. Valvojat tunnistaa työasusta, jossa on Kaupunkitilat tai Lisäturvan tunnukset.

**Torien infra:**

Kaikillatoreilla on vesiposti kaikkien vapaassa käytössä. Toreilla on sähkötolppia, joista on saatavilla sähköä. Sähköt ovat ensisijaisesti kahvila- ja ruokatoimijoiden käyttöön. Ensimmäisellä kerralla sähkövedot tulee katsoa yhdessä halli- ja torivalvojan kanssa. Toimijalla tulee olla omat sähköjohdot ja niiden ajosuojaukset. Jokaisella torilla on oma jätehuolto.

**Toripaikkojen varaus**

Uuni tuoreen järjestelmän kautta varaat toripäiväsi ennakkoon ja suoritat maksun samalla. Voit varata useampia myyntipäiviä kerralla, silloin kuin sinulle sopii.

Perinteitä kunnioittaen Kauppatorilla ja Hakaniementorilla on voimassa päivittäinen myyntipaikka-arvonta. Torivalvojat suorittavat joka aamu arvonnan, jolloin jokainen myyjä pääsee vaikuttamaan oman myyntipaikan sijaintiin. Muilla kaupallisilla toreilla voit valita paikkasi vapaasti, ennakkoon määritellyillä myyntialueilla.